4.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 27610 της 26 Φεβρ./11 Μαρτ. 1976 (ΦΕΚ Β΄ 325) Περί του τρόπου καταβολής της υπό της παρ. 3 του άρθρ. 1 του Νόμ. 128/75 προβλεπομένης εισφοράς των πιστωτικών Ιδρυμάτων και της Τραπέζης της Ελλάδος. Έχοντες υπ’ όψει: Τας διατάξεις του Νόμ. 128/75 «περί τροποποιήσεως και συμπληρώσεως διατάξεών τινων αναφερομένων εις την λειτουργίαν του χρηματοδοτικού συστήματος, αποφασίζομεν: 1.Η από του έτους 1976 επιβαλλομένη δια της παρ. 3 του άρθρ. 1 του Νόμ. 128/75 εισφορά επί των πάσης φύσεως εν Ελλάδι λειτουργούντων πιστωτικών Ιδρυμάτων, περιλαμβανομένης εις ταύτα και της Τραπέζης της Ελλάδος, υπέρ του παρά τη Τραπέζη της Ελλάδος τηρουμένου «κοινού λογαριασμού εισφοράς Τραπεζών συμβάσεως 30-169» καταβάλλεται τμηματικώς κατά μήνα ως ακολούθως: α)Τα υπόχρεα κατά νόμον προς καταβολήν της εισφοράς πάσης φύσεως πιστωτικά Ιδρύματα, υποχρεούνται, όπως αποστέλλουν εις την Γραμματείαν της Νομισματικής Επιτροπής το αργότερον μέχρι της τελευταίας εργασίμου ημέρας εκάστου μηνός, δήλωσιν περί του ύψους των υπολοίπων του προηγουμένου μηνός, επί των πάσης φύσεως πιστώσεών, των , των υπαγομένων εις την εισφοράν και εξουσιοδοτούν συγχρόνως αυτήν όπως, χρεώσει του παρά τη Τραπέζη της Ελλάδος τρεχουμένου λ/σμού των, μεταφέρει υπέρ του εν λόγω κοινού λ/σμού ποσόν ίσον προς ποσοστόν 1/12 ο / οο του δηλουμένου υπολοίπου. β)Η αρμοδία υπηρεσία της Νομισματικής Επιτροπής, βάσει των κατά τα ανωτέρω δηλώσεων και του καθοριζομένου ποσοστού, προσδιορίζει την υπό εκάστου πιστωτικού Ιδρύματος καταβλητέαν εισφοράν η οποία και άγεται κατά την τελευταίαν εργάσιμον ημέραν εκάστου μηνός, εις πίστωσιν του ως είρηται κοινού λ/σμού. 2.Εν περιπτώσει καταλογισμού ποσών, πέραν των προκυπτουσών εκ της φορολογητέας ύλης υποχρεώσεων λόγω εσφαλμένου υπολογισμού ή ανακριβών δηλώσεων των υποχρέων η αρμοδία Υπηρεσία της Γραμματείας της Νομισματικής Επιτροπής εξουσιοδοτείται δια την επιστροφήν του αχρεωστήτως πιστωθέντος ποσού, χρεώσει του εν τη προηγουμένη παραγράφω κοινού λ/σμού. 3.Η παρακολούθησις της συμμορφώσεως των υποχρέων προς καταβολήν της εισφοράς πιστωτικών Ιδρυμάτων και ο έλεγχος της ακριβείας των υποβαλλομένων υπό τούτων κατά τα ανωτέρω δηλώσεων, ανατίθεται εις τα αρμόδια όργανα ελέγχου της Γραμματείας της Νομισματικής Επιτροπής. Με την 53070/22 Σεπτ. - 31 Οκτ. 1986 (ΦΕΚ Β΄ 747) απόφ. Υπ. Οικονομικών συμπληρώθηκε η άνω απόφαση και ορίστηκε, ότι: «Σε περίπτωση που προκύπτουν υποχρεώσεις καταβολής, συμπληρωματικών εισφορών λόγω εσφαλμένων υπολογισμών ή ανακριβών δηλώσεων εξουσιοδοτείται η Τράπεζα της Ελλάδος για χρέωση συμπληρωματικού ποσού πιστωσει του Κοινού Λογ/σμού Εισφοράς Τραπεζών συμβάσεως 30.1.69. Τα οφειλόμενα ποσά εισπράττονται εντόκως από την ημερομηνία που κατέστησαν απαιτητά σύμφωνα με τα ισχύοντα». 